lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl zh en es lv lv lv lv lv lv lv lv lv lv lv lv nl es lv es en pl lv lv pl pl it en lv lt sl lv lt nl nl lv lv sv en nl lv lv lv sv lv lv es lv lv vo lv lv lv lv lv es lv es lv lv lv lv lv lv et lv nl lv lt lv en nl gl lv lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Zemgalē pērn samazinājies reģistrēto noziedzīgo nodarījumu skaits – ZZ.lv
Vārda dienas svin: Amālija, Amēlija
andra.ozola@zz.lv - 23.02.2022 - 14:34
Aizvadītā gada 12 mēnešos Valsts policijas Zemgales reģiona pārvaldes apkalpojamā teritorijā kopā reģistrēti 4193 noziedzīgi nodarījumi, kas ir par 631 noziedzīgiem nodarījumiem jeb 13,1% mazāk salīdzinājumā ar 2020. gada analoģisku laika posmu, informē Valsts policijas Zemgales reģiona pārvaldes vecākā speciāliste Dace Kalniņa.
Kopējais reģistrēto noziedzīgo nodarījumu skaita samazinājums ir izskaidrojams ar to, ka par 27,4% jeb 761 gadījumu ir samazinājies reģistrēto noziedzīgo nodarījumu skaits pret īpašumu. Aizvadītajā gadā tika reģistrētas 537 zādzības, kas ir par 258 jeb 32,5% mazāk nekā 2020. gadā, tajā skaitā 411 zādzības ar iekļūšanu, kas ir par 191 jeb 31,7% mazāk.
Pārsvarā zādzības ar iekļūšanu ir no mājokļiem, kur apdraudējuma priekšmeti ir sadzīves tehnika, trimmeri, zāles pļāvēji, motorzāģi, elektroinstrumenti, datortehnika, mobilie telefoni, zeltlietas un nauda. Jāatzīmē, ka izplatītākie iekļūšanas veidi mājoklī praktiski nav mainījušies, un joprojām lielākoties mājoklī tiek iekļūts, uzlaužot durvis vai durvju slēdzeni.
Joprojām ir aktuālas krāpšanas interneta vidē. Tiek izmantota cilvēku uzticēšanās, lētticība, vēlme iegūt ātru un vieglu peļņu. Aizvadītajā gadā pavisam kopā reģistrēti 315 gadījumi, kad iedzīvotājiem zvanījuši cilvēki, kuri uzdevušies par banku darbiniekiem. 266 gadījumos krāpnieku nodomi nerealizējās, diemžēl 49 gadījumos tika sākti kriminālprocesi, un kopējie materiālie zaudējumi sasniedza 202 614, 57 eiro.
Saistībā ar viltus saitēm, kas vizuāli atgādina „Whatsapp” un „DPD Latvija” saites pērn reģistrēti 114 gadījumi. 94 gadījumos krāpšanās netika realizēta, bet 20 gadījumos tika sākti kriminālprocesi, un kopējie materiālie zaudējumi sasniedza 11 306, 69 eiro.
Tāpat likumsargi 2020. gadā reģistrēja 13 mēģinājumus apkrāpt iedzīvotājus darījumos ar kriptovalūtām.
Par svešas mantas iegūšanu, ļaunprātīgi izmantojot uzticēšanos, tika sākti 3 kriminālprocesi, un kopējie materiālie zaudējumi sasniedza 24 274,77 eiro. Četri kriminālprocesi tika sākti par gadījumiem, kad nepazīstamas personas dēvēja sevi par finanšu brokeriem, kā rezultātā notika investīciju ieguldīšana apšaubāmās tīmekļvietnēs un kopējais zaudējumu apmērs sasniedza 47 316,54 eiro.
Zemgales reģiona pārvaldes teritorijā joprojām aktuāla nereģistrēto ieroču un munīcijas glabāšana, proti, joprojām izplatītas ir malu medības un daudzās lauku mājās ir nereģistrēti ieroči. Veicot sankcionētas kratīšanas, kopā visā Zemgales reģiona pārvaldes apkalpojamā teritorijā, izņemti šādi ieroči un munīcija:
medību bises – 11
gāzes pistoles – 8
gāzes patronas – 32 gab. un viena aptvere
pneimatiskā šautene bez identifikācijas numura – 2
mazkalibra patronas –72 gab.
Medību patronas – 89
Signālpatronas (trokšņu) – 132
Triecienšautenes AKM – 1 gab.
AK – 2 gab.
MP – 1 gab.
Šautenes stobrs – 2
Šautene CZ – 1
Mazkalibra tipa karabīne – 1
Šaujampulvera iepakojumi – 5 gab.
Aizdomās par atrašanos narkotisko vielu reibumā uz Alkohola, narkotisko un psihotropo vielu reibuma ekspertīzes nodaļu likumsargi aizvadītajā gadā ir nogādājuši 581 personu – par 95 personām vairāk nekā 2020. gadā. Tāpat tika konstatēts 31 narkotisko vielu pārdozēšanas gadījums, no kuriem četri diemžēl ar letālām sekām. No nelikumīgas narkotisko vielu aprites izņemtas šādas narkotiskās un psihotropās vielas:
Amfetamīns – 1167,3 g
MDMA tabletes – 2696 tabletes; 16,1963 g
Marihuāna – 504,8 g
Nežāvēta marihuāna – 3 475 g
Žāvēta marihuāna – 1 269,1732 g
Marihuānas stādi – 361 gab.
Izotonitazēns – 710,5313 g
Kokaīns – 271,0679 g
LSD markas – 187 gab.
Saistībā ar akcizēto preču apriti Valsts policijas Zemgales reģiona pārvaldes apkalpojamā teritorijā apturēta darbība vienai noziedzīgai grupai un kopumā izņemti:
Saturs turpināsies pēc reklāmas.
1705,67 litri nelegāla alkohola
Tāpat jāpiemin, ka aizvadītā gada decembrī Kriminālpolicijas biroja darbinieki kriminālvajāšanas uzsākšanai nodeva kriminālprocesu par krāpšanu, ja to izdarījusi personu grupa pēc iepriekšējas vienošanās un par piesavināšanos nelielā apmērā.
Minētajā kriminālprocesā izmeklēšanas laikā tika noskaidrots, ka noziedzīgu nodarījumu izdarījusī persona internetā bija ievietojusi sludinājumu ar informāciju, ka tiek tirgota pirts. Ieinteresētās personas, kuras vēlējās iegādāties pirti, sazinājās ar sludinājuma autoru, veica naudas pārskaitījumu par pirts iegādi, taču to nesaņēma, ne arī viņiem tika atgriezta nauda.
Policisti aizdomās par noziedzīgā nodarījuma izdarīšanu aizturēja četras personas, no kurām vienai tika piemērots drošības līdzeklis – apcietinājums. Jāpiebilst, ka izmeklēšanas gaitā likumsargi konstatēja sešpadsmit šāda krāpšanas epizodes, kurās tika nodarīti materiālie zaudējumi kopsummā par 12 000 eiro.
Asā hronika Policijas ziņas
Otrdien Jelgavā aizturēts dzērājšoferis un vairāki ātruma pārkāpēji
Jelgavā uzņēmumu pieķer kabeļu dedzināšanā
Trīs vīrieši sešās dienās nozog navigācijas ierīces 195 185,32 eiro vērtībā; kriminālprocess nodots kriminālvajāšanai
Šoferis bez tiesībām reibumā aizmieg pie stūres un saskrienas ar citu autovadītāju bez tiesībām
“Latvijas pasts” brīdina par krāpniekiem
Uz elektroskrejriteņa ved pasažieri
Lai komentētu, jums jāpiesakās sistēmā.
Vai Latvijā ir nopērkami mazlietoti BMW, kas tiešām kalpos ilgi?
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.